Marrëdhëniet mes Shqipërisë dhe Islandës

Marrëdhëniet Shqipëri-Islandë janë marrëdhëniet dypalëshe midis Shqipërisë dhe Islandës. Të dy vendet janë anëtare të plota të Këshillit të Evropës, Organizatës për Siguri dhe Bashkëpunim në Evropë dhe NATO-s.

 Historia 

Marrëdhëniet diplomatike u vendosën më 9 prill 1976.

Në vitin 2008, Islanda mbështeti përpjekjen e Shqipërisë për t'u anëtarësuar në NATO. Po atë vit, Shqipëria mbështeti përpjekjen e Islandës për një vend në Këshillin e Sigurimit të OKB-së.

 Vizita të nivelit të lartë 

 Vizita të nivelit të lartë nga Shqipëria në Islandë 

Në muajin tetor të vitit 2007, kryeministri Sali Berisha vizitoi Islandën dhe u takua me kryeministrin Geir H. Haarde, ku diskutuan marrëdhëniet dypalëshe mes dy vendeve, bashkëpunimin e mundshëm në prodhimin e energjisë dhe statusin politik të Kosovës.

Në muajin shkurt të vitit 2009, ministri i Jashtëm Lulzim Basha vizitoi Islandën dhe u takua me ministrin e Jashtëm Össur Skarphéðinsson ku të dy palët diskutuan për anëtarësimin e Shqipërisë në NATO dhe përkrahjen që Islanda ka dhënë për Shqipërinë për t'u anëtarësuar në këtë organizatë.

Në muajin maj të vitit 2023, kryeministri Edi Rama udhëtoi për në Reykjavík dhe mori pjesë në samitin e 4-t të Këshillit të Evropës.

 Vizita të nivelit të lartë nga Islanda në Shqipëri 

Në muajin gusht të vitit 2008, kryeministri islandez Geir H. Haarde vizitoi Shqipërinë, ku u takua me kryeministrin Sali Berisha. Të dy palët diskutuan marrëdhëniet dypalëshe mes dy vendeve, çështjet rajonale dhe çështjet ndërkombëtare, duke përfshirë mënyrat për të rritur zhvillimet tregtare dhe investimet, dhe gjithashtu diskutuan për situatën dhe perspektivat e Ballkanit Perëndimor si dhe pasojat e pushtimit të Gjeorgjisë nga Rusia. Haarde u takua gjithashtu me presidentin e Shqipërisë, Bamir Topi dhe presidenten e parlamentit të Shqipërisë, Jozefina Topalli.

Në muajin maj të vitit 2025, Kryeministri Kristrún Frostadóttir mori pjesë në Samitin e 6-të të Komunitetit Politik Evropian.

 Misionet diplomatike rezidente 

Shqipëria është e akredituar në Islandë nga ambasada e saj në Stokholm, Suedi.

Islanda është e akredituar në Shqipëri nga ambasada e saj në Stokholm, Suedi dhe ka një konsullatë nderi në Tiranë.

 Shiko edhe 

 Marrëdhëniet e jashtme të Shqipërisë

 Referime 

 Lidhje të jashtme 

Kategoria:Marrëdhëniet e jashtme të Shqipërisë
Kategoria:Marrëdhëniet dypalëshe të Shqipërisë
Kategoria:Marrëdhëniet mes Shqipërisë dhe Islandës